CELEX: 62018TA0726
Language: el
Date: 2019-11-28 00:00:00
Title: Υπόθεση T-726/18: Απόφαση του Γενικού Δικαστηρίου της 28ης Νοεμβρίου 2019 – Mélin κατά Κοινοβουλίου (Θεσμικό δίκαιο – Νομοθεσία περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου – Αποζημίωση βουλευτικής επικουρίας – Ανάκτηση αχρεωστήτως καταβληθέντων ποσών – Υποχρέωση αιτιολογήσεως – Μη κοινοποίηση του παραρτήματος της αποφάσεως με την οποία διατάσσεται η ανάκτηση)

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/32
            
         
      Απόφαση του Γενικού Δικαστηρίου της 28ης Νοεμβρίου 2019 – Mélin κατά Κοινοβουλίου
      (Υπόθεση T-726/18) (1)
      
      (Θεσμικό δίκαιο - Νομοθεσία περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου - Αποζημίωση βουλευτικής επικουρίας - Ανάκτηση αχρεωστήτως καταβληθέντων ποσών - Υποχρέωση αιτιολογήσεως - Μη κοινοποίηση του παραρτήματος της αποφάσεως με την οποία διατάσσεται η ανάκτηση)
      (2020/C 27/40)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Joëlle Mélin (Aubagne, Γαλλία) (εκπρόσωπος F. Wagner, δικηγόρος)
      
         Καθού: Ευρωπαϊκό Κοινοβούλιο (εκπρόσωποι: S. Seyr και M. Ecker)
      
         Αντικείμενο
      
      Αίτημα βάσει του άρθρου 263 ΣΛΕΕ για την ακύρωση της αποφάσεως του Γενικού Γραμματέα του Κοινοβουλίου, της 4ης Οκτωβρίου 2018, περί απαιτήσεως να επιστρέψει η προσφεύγουσα ποσό ύψους 130 339,35 ευρώ, το οποίο της είχε καταβληθεί αχρεωστήτως ως αποζημίωση βουλευτικής επικουρίας, και του από 10 Οκτωβρίου 2018 σχετικού χρεωστικού σημειώματος.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση του Γενικού Γραμματέα του Ευρωπαϊκού Κοινοβουλίου, της 4ης Οκτωβρίου 2018, περί απαιτήσεως να επιστρέψει η Joëlle Mélin ποσό ύψους 130 339,35 ευρώ, το οποίο της είχε καταβληθεί αχρεωστήτως ως αποζημίωση βουλευτικής επικουρίας, και το από 10 Οκτωβρίου 2018 σχετικό χρεωστικό σημείωμα.
                  
               
            
                  2)
               
               
                  
                     Καταδικάζει το Κοινοβούλιο στα δικαστικά έξοδα.
                  
               
            
         (1)  EE C 65 της 18.2.2019.